**Årsberetning for Heimdal Kunstforening 2017**

Styret har i 2017 bestått av:

Leder: Elin Stømner

Nestleder: Christina Undrum Andersen

Styremedlem:       Anna Dahlø

Styremedlem:       Rebeka Helena Blikstad

Styremedlem:       Anita Irene Wollamo

Styremedlem:       Øyvind Kvamme

Styremedlem:       Lotte Evensen

Varamedlem:       Anne Marit Myrseth

Varamedlem:          Petter Andreas Jørgensen

I 2017 det har vært avholdt 10 styremøter. Årsmøtet ble avholdt 12.04.2018

**Utstillinger 2017**

Hovedgalleriet:

Elevutstilling (åpning 01.06.)

Ulla Schildt: Lengselen etter det ubevisste (28.10.-03.12.)

Medlemsutstilling (07.12-07.01.)

**Kafègalleriet**

Karin Bakkelund: 33 Faces of Maria (02.11.-03.12.)

**Tatt av Heimdal**

Kjetil Berge: Kom inn Heimdall (åpning 25.02.)

Utstilling med utgangspunkt i to “seanser” som ble avholdt på kunstforeninga, en med medlemmer og en med andre inviterte fra kulturbransjen i Trondheim.

Claire de Wangen: Adresse Contoirs bankett (07.03.-10.03)

En teaterforestilling i det gamle Adressabygget på Heimdal.

Karianne Stensland: Kunstens innerste overbevisning (21.06.)

Konsert/performance på Bella Italia.

Kyoshi Yamamoti (åpning 26.08.)

Relasjonell utstilling med en åpning i form av kombinert fest og performance.

**Kunstforeningens og styrets arbeid**

Tatt av Heimdal-prosjektet har vært i avslutningsfasen dette året, og hoveddelen av prosjektene er avsluttet. Etter dette har det vært litt roligere for styret og i aktiviteten i kunstforeninga enn de to forrige årene. Styret har jobbet med årsprogram, og søkt midler til videre programmering. Heimdal kunstforening har også ansatt en ny gallerimedarbeider som begynte etter nyttår. Dette var en prosess med ganske mange søkere og flere intervjuer.Styret har også satt ned en skolegruppe som jobber med kursprogram, oppfølging av skolen, kursene, lærerne og elevene, og registrering av påmeldte.

**Nyansettelse**

Heimdal kunstforening har ansatt en ny gallerimedarbeider, Katarina Marthinsen. Hun er utdannet kunstner og kurator, og har bred erfaring med utstillingsjobbing og kulturkoordinering. Katharina sitter gallerivakt i åpningstidene, og er aktiv i programmering, montering og arrangementer tilknyttet foreningen. Dette har vært positivt for kunstforeningens nettverk, utstillingsprogram og arbeid, og lettet arbeidsmengden til styret. Vi ser fram mot videre samarbeid med Katarina. Vi har også ansatt en vikar, Øystein Megård, som var mye å finne i galleriene høsten 2017.

**Hjemmeside/sosiale medier**

Styret har undersøkt mulighetene for å finne en bedre layout for hjemmesiden, som er ryddigere, finere og mer brukervennlig enn den vi har nå, samtidig som den er lett å oppdatere. Dette har ikke ført til endringer enda, men vil bli undersøkt nærmere i løpet av 2018. Facebook og instagram har blitt oppdatert under alle utstillinger, og vi har fått flere følgere på begge kanaler.. Det er Øyvind og Christina som har styrt sosiale medier til nå, og Katarina har også begynt å bruke kunstforeningens nettside og sosiale medier. Det er også blitt opprettet en gruppe i tilknytning til kunstforeningens side på facebook for kunstskolen, som elevene og andre interesserte i kunstskolen kan bruke for å kommunisere med hverandre og reklamere for det som skjer på skolen.

**Medlemmer**

Vi har i 2017 satset mer på medlemmene, noe vi vil fortsette med i 2018. Vi har hatt medlemsarrangement sammen med Trondheim Kunstforening der vi har gått på Gruppe 5-utstillingen på Trondheim Kunstmuseum og en omvisning på Kunsthallen sammen, og et eget arrangement på Trøndelagsutstillingen med sosialt samvær på Moskus etterpå. I tillegg har vi hatt den årlige medlemsutstillingen, og kafégalleridriften har åpnet for medlemmene igjen med en utstilling med Karin Bakkelund i november. Kunstforeninga har også begynt å bruke Styreweb, et program som har gjort det lettere med innmelding av nye medlemmer og å holde kontakten med medlemmene på mail. Pr. 31.12.2017 hadde Heimdal kunstforening 59 betalende medlemmer.

**Kunstskolen**

Se egen beretning

**Økonomi**

Se eget regnskap

**Huset**

Vinduene i hovedgalleriet, på kontoret, i kafégalleriet og i trappeoppgangen i underetasjen har blitt skiftet med støtte fra norsk Kulturråd. Det ble også gjennomført en dugnad i oktober der vi malte gallerirommene i hovedgalleriet, toalettene og ga vindfanget en god oppfriskning.

**Konklusjon**

2017 har vært et år preget av et litt roligere tempo, og litt forandringer i strukturen i foreninga. Tatt av Heimdal-prosjektet nærmer seg slutten, og styret har hatt tid til å reflektere over erfaringene vi har fått gjennom prosjektet. Vi har begynt å se på muligheter for oppgradering av lokalene, og fått mer kontakt mellom styret og medlemmer gjennom medlemsarrangementene. Ansettelsen av nye gallerimedarbeider, Katarina Marthinsen, har også vært et positivt løft for foreninga.